Ivi.ru הודיעה שהסרט יופץ לאקרנים ב-16 בדצמבר ויועלה לצפייה דיגיטלית ב-30 בדצמבר 2021. לקראת עליית הסרט לאקרנים הודיעו רשתות בתי הקולנוע ברוסיה כדוגמת סינמה פארק ופורמולה קינו, קארו, סינמה סטאר וקינומקס כי לא יסכימו להפיץ את הסרט אם לא יהיה חלון של ששה שבועות לפחות בין עליית הסרט לאקרנים לשידור בשירותי הסטרימינג.
מרטין גרוסמן
מרטין אדוארד גרוסמן (באנגלית: Martin Edward Grossman) (19 בינואר 1965 - 16 בפברואר 2010) היה רוצח יהודי אמריקאי אשר הורשע ברצח מדרגה ראשונה ונידון למוות עבור הריגתה של השוטרת פגי פארק ב-13 בדצמבר 1984 בפלורידה. בימיו האחרונים הוגשו מספר רב של בקשות חנינה, מחאות ועתירות, ואף נשלחה בקשה מיוחדת לאפיפיור בנדיקטוס השישה עשר בתחינה לעצור את הוצאתו להורג. כמו כן, קיבל גרוסמן תמיכה רבה מארגונים יהודיים לאומיים ובינלאומיים שונים במטרה להמתיק את גזר דינו, אך לבסוף הוצא להורג ב-16 בפברואר 2010, באמצעות זריקת רעל בבית הסוהר פלורידה.
חייו.
גדל כבן יחיד ונשר מבית הספר בכיתה ח' מאחר שהיה צריך לטפל באביו ובדודו אשר סבלו מנכויות פיזיות ונפשיות. אביו מת כשהיה בן חמש עשרה ואחריו מתו גם דודו, סבו, וקרובי משפחה נוספים. בשל כך סבל מדיכאון חמור והחל לצרוך אלכוהול וסמים שונים כגון קנאביס וPCP. כמו כן נטל תרופות מרשם שונות, ביניהן ואליום וברביטורטים, אותם השיג מארון התרופות של אמו.
הרצח.
ב-13 בדצמבר 1984, מרגרט "פגי" פארק בת ה-26, סיירת שטח (שוטרת שתפקידה להגן על הסביבה ועל חיי הבר) נתקלה בגרוסמן בן ה-19 ובחברו ת'יין טיילור בן ה-17, יורים באקראיות באזור מיוער בפינלאס שבפלורידה, עם אקדח גנוב.
גרוסמן, שהיה באותה העת בשחרור על תנאי לאחר שהורשע בגניבה ובפריצה לביתה של חברתו לשעבר, ביקש מפארק שלא לדווח על כך שהחזיק נשק ושהה מחוץ למחוז פסקו ; שתי הפרות של תנאי שחרורו. כשפארק הרימה את מכשיר הקשר שלה הכה אותה גרוסמן בראשה ובכתפיה בעזרת הפנס שלה. היא הוכתה גם על ידי טיילור. פארק הצליחה לשלוף את אקדחה ולירות יריית אזהרה באוויר, אולם גרוסמן חטף אותו ממנה וירה בה למוות בעורפה.
חבר המושבעים הרשיע את גרוסמן ברצח מדרגה ראשונה והמליץ פה אחד לגזור עליו את עונש המוות. טיילור הורשע ברצח מדרגה שלישית ושוחרר לאחר שריצה שנתיים ועשרה חודשים מתוך גזר דין של שבע שנים.
בקשות חנינה.
תומכיו של גרוסמן טענו כי משפטו נוהל בצורה לא מקצועית וכי ישנן ראיות מכריעות המצדיקות הענקת חנינה מטעם צ'ארלי כריסט, מושל פלורידה באותה העת, כגון השפעת הסמים שצרך גרוסמן בשעת הפשע, וכן רשלנות משפטית מידי צוות הגנתו בתביעה. אף על פי כן כל הערעורים שהגיש גרוסמן נדחו ובית המשפט העליון של ארצות הברית התיר להמשיך בהוצאה להורג לאחר שקבע שהמשפט התנהל בצורה תקינה וכי כל הראיות הקיימות כבר הוצגו.
צוות ההגנה שכר את שירותיה של הפסיכולוגית ד"ר סידני מרין בכדי לאבחן את מצבו הנפשי של גרוסמן, אולם בסופו של דבר לא קרא לה להעיד במשפטו מאחר שהערכתה הסופית לא הייתה לטובתו.
לאחר הרשעתו שכר צוות ההגנה מומחה נוסף, פסיכולוג מקרוליינה הצפונית בשם דוקטור רולין בראדשאו "בראד" פישר ג'וניור, בכדי להכין אבחון פסיכולוגי נוסף עבור הגשת הערעור על עונשו. פישר כתב בהערכתו כי גרוסמן "לא הציג סממנים פסיכוטיים כלשהם או הפרעה פסיכולוגית משמעותית".
כחלק מערעורו טען צוות ההגנה כי הערכה פסיכולוגית שעבר גרוסמן בילדותו קבעה את מנת המשכל שלו כ-77, ציון אשר גובל בפיגור שכלי. עורכי דינו טענו שמקרה הרצח לא הוצג כפי שצריך בפני בית המשפט ושהתקיים חוסר משמעותי בהצגת כל הראיות הרלוונטיות. כמו כן התעוררה התנגדות לטענת התביעה כי גרוסמן ביצע את הרצח בכוונת תחילה על אף טענתו שלא התכוון להרוג את פארק. ביום הוצאתו להורג הוגש ערעור אחרון לבית המשפט העליון בבקשה לשימוע, אולם בית המשפט קבע שההוצאה להורג תמשיך כמתכונן.
מכתבים, אימיילים ופקסים רבים נשלחו למושל פלורידה, צ'ארלי כריסט, ולבכירים אחרים שהיו מעורבים במשפט. ביום ההוצאה להורג כמעט חמישים אלף טלפונים ומכתבים התקבלו בבית המושל והפצירו בו להעניק חנינה לגרוסמן. בנוסף לכך, יותר משלושים וחמש אלף חתימות נאספו באתר העצומות Care2, בניסיון להענקת חנינה. ניצול השואה אלי ויזל, האפיפיור בנדיקט השישה עשר, ויותר מ-200 ארגונים בולטים שלחו מכתבים למושל פלורידה בניסיון לבטל את ההוצאה להורג.
הוצאה להורג.
בבוקר ה-16 בפברואר 2010 הגיעו דודתו ושתי חברותיו לבקר אותו, ואת צהרי היום הוא בילה בתפילה יחד עם יועצו הרוחני, רבי מנחם כץ. בהצהרתו האחרונה הביע גרוסמן חרטה וקיבל על עצמו את האחריות למותה של פארק, וכן ציטט את קריאת שמע ישראל. בני משפחתה של פארק הגיעו לצפות בהוצאתו להורג, שהתרחשה בשעה 6:00 בערב של אותו היום. הוא הוכרז כמת בשעה 6:19.
אבוט המאירי
זכויות להט&quot;ב בסנט הלנה, אסנשן וטריסטן דה קונה
זכויות לסביות, הומואים, טרנסג'נדרים וביסקסואלים (להט"ב) בטריטוריה הבריטית מעבר לים של סנט הלנה, אסנשן וטריסטן דה קונה התפתחו משמעותית מאז העשור הראשון של המאה ה-21 ומוגדרות כשוות לאלו של תושבים הטרוסקסואלים. אפליה על רקע נטייה מינית אסורה חוקתית משנת 2009, ונישואים חד מיניים מוכרים באיים מאז 2017. עם זאת, תרומות דם מאת גברים הומוסקסואלים וביסקסואלים לא ניתנות ברחבי האיים.
מעמד בחוק.
לא קיימת הגבלה חוקית כלשהי לגבי פעילות הומוסקסואלית ברחבי סנט הלנה, אסנשן וטריסטן דה קונה.
הכרה במערכות יחסים חד מיניות.
נישואים חד מיניים חוקיים באי אסנשן מאז 1 בינואר 2017, ומאז 4 באוגוסט 2017 בטריסטן דה קונה, ו-20 בדצמבר 2017 בסנט הלנה.
אסנשן.
הצעת חוק המאפשרת נישואים חד מיניים אושרה על ידי מועצת האי אסנשן ב-31 במאי 2016, בהצבעת פה אחד 0–5. היא נחתמה על ידי המושל ופורסם בעיתון הרשמי ב-20 ביוני. ב-23 בדצמבר 2016 הוציא הנגיד צו להחלת החוק ב-1 בינואר 2017.
טריסטן דה קונה.
ב-23 בפברואר 2017, לאחר התייעצות עם מושל סנט הלנה, מועצת האי טריסטן דה קונה הצהירה כי חוק התרתם של נישואים חד מיניים יעבור באופן רשמי לשטחו. ב-4 באוגוסט נחתמה פקודת הנישואים 2017 המרחיבה את תחולתה של פקודת הנישואים משנת 2016 על ידי המושל ופורסמה בעיתון הרשמי. ההתרה נכנסה לתוקף עם פרסומה.
סנט הלנה.
ב-27 באפריל 2016, המועצה המנהלת של סנט הלנה הודיעה על התייעצות פומבית בנוגע לטיוטה של פקודת נישואין חדשה, אשר, אם תאושר, תאפשר לזוגות חד מיניים להינשא. ההתייעצות נמשכה עד 25 במאי, וחשפה רוב בעד נישואים חד מיניים. ב-15 בנובמבר 2016 החליטה המועצה הפועלת לאפשר לחוק התרתם של נישואים חד מיניים לעבור למועצה המחוקקת, לאחר שטיוטת ההצעה עברה מספר סוגיות טכניות להן התייחס היועץ המשפטי לממשלה. ב-12 בדצמבר 2016, לאחר דיון ממושך, העבירה המועצה המחוקקת תיקון המסיר את ההוראות המתירות נישואים חד מיניים מהצעת החוק, מה שהוביל לביטול הצעת החוק כולה.
בינואר 2017, זוג חד מיני ביקש להינשא בסנט הלנה. הרשם היה בתהליך של קבלת ייעוץ משפטי כיצד לנהוג (בעוד פקודת הנישואים הקיימת משנת 1851 אינה ברורה לגבי נישואים חד מיניים) כאשר שני חברי ציבור הגישו התנגדויות להודעת הנישואים. בהמשך, הפנה הרשם את הנושא להחלטת נשיא בית המשפט העליון בסנט הלנה. דיון מקדמי התקיים בבית המשפט ביום ב-23 בפברואר 2017. לצדדים בתיק ניתן עד יולי 2017 להגיש את טענותיהם.
בישיבת המועצה המחוקקת ב-22 בספטמבר 2017, הסכימו החברים להודיע למועצה על דעותיהם בנושא בישיבה מאוחרת יותר אשר אפשרה לדון בפקודת נישואים חד מיניים נוספת לפני סוף השנה, ולמנוע דיון מלא בבית המשפט העליון בנושא, שהיה צפוי להתנהל בינואר 2018.
ב-6 באוקטובר 2017 החליטה המועצה המחוקקת לקיים שורה של התייעצויות ציבוריות בהצעת החוק לאורך כל החודש. ב-4 בדצמבר המליצה הוועדה לפיתוח חברתי וקהילתי, שניהלה את ההתייעצויות, למועצה המנהלת לאשר את טיוטת הפקודה בתיקון טכני מינורי אחד, אותו עשתה המועצה המנהלת למחרת. ב-19 בדצמבר, לאחר ניסיון כושל להסיר את תוכן התרתם של נישואים חד מיניים מהחקיקה על ידי מחוקקים שמרנים, אושרה הפקודה על ידי המועצה המחוקקת בהצבעת רוב של 9–2. לאחר מכן, נחתמה על ידי מושל סנט הלנה, והפכה לפקודת נישואים 2017, בעודה נכנסה לתוקף עם פרסומה ב-20 בדצמבר 2017. הנישואים החד-מיניים הראשונים אשר התקיימו ברחבי סנט הלנה צוינו ב-31 בדצמבר 2018.
הגנה מפני אפליה.
צו החוקה של סנט הלנה, אסנשן וטריסטן דה קונה משנת 2009 אוסר על אפליה על רקע נטייה מינית, בעוד סעיף 21 מצהיר באומרו כי,
"הביטוי "מפלה" פירושו מתן יחס שונה לאנשים שונים מכל עילה כגון מין, נטייה מינית, גזע, צבע, שפה, דת, דעה פוליטית או אחרת, מוצא לאומי או חברתי, קשר עם מיעוט לאומי, רכוש, גיל, נכות, לידה או מעמד אחר".
ועדת השוויון וזכויות האדם אחראית לפקח על חוקי זכויות האדם בסנט הלנה, לקדם את "הבנת חשיבות השוויון" ולפעול למען ביטול אפליה בלתי חוקית. כמו כן, הוועדה רשאית לערוך בירורים וחקירות על אנשים החשודים בביצוע מעשה בלתי חוקי הכולל אם אדם הפלה שלא כדין על רקע נטייה מינית או "שינוי מגדרי".